b'\n_START_ARTICLE_\nAnsvarsrett\n_START_SECTION_\nVilk\xc3\xa5r for \xc3\xa5 f\xc3\xa5 ansvarsrett\n_START_PARAGRAPH_\nDet er myndighetene som tildeler ansvarsrett til et foretak. Dette gj\xc3\xb8res etter at foretaket har inngitt en ganske detaljert s\xc3\xb8knad. Ansvarsrett blir bare tildelt dersom myndigheten kan fastsl\xc3\xa5 at vedkommende har de kvalifikasjonene som er n\xc3\xb8dvendige. Foretaket m\xc3\xa5 i s\xc3\xb8knaden om ansvarsrett redegj\xc3\xb8re for at det har folk med utdannelse og praksis p\xc3\xa5 omr\xc3\xa5det. Videre m\xc3\xa5 foretaket bl.a. ha et styringssystem som blir l\xc3\xb8pende oppdatert, og som bl.a. viser organisasjonsplan, identifikasjon og ivaretakelse av krav i lov og forskrift, rutine for avviksbehandling og visse andre rutiner._NEWLINE_Generelt gjelder at foretaket skal oppfylle "de krav som kan stilles til p\xc3\xa5litelighet og dugelighet", if\xc3\xb8lge pbl \xc2\xa7 22-4 som gjelder tilbaketrekking av lokal godkjenning for ansvarsrett.\n_START_SECTION_\nSentral godkjenning\n_START_PARAGRAPH_\nDette er en ordning som gj\xc3\xb8r at foretak kan s\xc3\xb8ke om \xc3\xa5 komme inn i et sentralt, \xc3\xa5pent register som viser at foretaket har ansvarsrett. Dermed beh\xc3\xb8ver foretaket ikke \xc3\xa5 dokumentere p\xc3\xa5 nytt i hvert enkelt tiltak, at det er kvalifisert til \xc3\xa5 f\xc3\xa5 lokal ansvarsrett. Det er imidlertid likevel n\xc3\xb8dvendig \xc3\xa5 s\xc3\xb8ke om lokal ansvarsrett i hvert tiltak. Dette gj\xc3\xb8res ved et vedlegg til bygges\xc3\xb8knaden i form av Byggblankett 5181 S\xc3\xb8knad om ansvarsrett etter plan- og bygningsloven. _NEWLINE_Mens sentral godkjenning er frivillig for ansvarlig s\xc3\xb8ker, prosjekterende og utf\xc3\xb8rende, s\xc3\xa5 er dette tvungent (obligatorisk) for ansvarlig kontrollerende. Foretakene skal betale b\xc3\xa5de gebyr for \xc3\xa5 bli tatt opp i registeret for sentral godkjenning, og \xc3\xa5rsgebyr for \xc3\xa5 bli st\xc3\xa5ende i det._NEWLINE_Godkjenningen gis i forskjellige tiltaksklasser, det vil si en inndeling av oppgaver i tiltak basert p\xc3\xa5 vanskelighetsgrad, kompleksitet og konsekvenser av mangler og feil. Det finnes tre tiltaksklasser og det er bestemmelser om dette i SAK \xc2\xa7 1-2 bokstav b og \xc2\xa7\xc2\xa7 9-3 og 9-4._NEWLINE_Det er forskjellige godkjenningsomr\xc3\xa5der som er bestemt etter fagomr\xc3\xa5de, funksjon og tiltaksklasse. Det er bestemmelser om dette i SAK \xc2\xa7 1-2 bokstav c og \xc2\xa7 13-5. _NEWLINE_Det er en egen Byggblankett 19462 for s\xc3\xb8knad om sentral godkjenning av foretak. Dette s\xc3\xb8knadsskjemaet skal ha vedlegg, bl.a. organisasjonsplan og Byggblankett 5160 Referanseprosjekter.\n_START_SECTION_\nLokal godkjenning\n_START_PARAGRAPH_\nDet er kommunene som kan tildele lokal ansvarsrett. Det er i de tiltakene som tiltakshaveren ikke kan st\xc3\xa5 for alene, at det kreves lokal godkjenning for ansvarlig s\xc3\xb8ker, prosjekterende, utf\xc3\xb8rende og eventuelt kontrollerende. Hvis foretaket allerede har sentral godkjenning som dekker det foretaket skal gj\xc3\xb8re i tiltaket, s\xc3\xa5 vil kommunen normalt legge den sentrale godkjenningen til grunn._NEWLINE_Hvis foretaket ikke har sentral godkjenning, s\xc3\xa5 skal foretaket dokumentere at det har gode nok kvalifikasjoner til \xc3\xa5 f\xc3\xa5 ansvarsrett for det tiltaket som bygges\xc3\xb8knaden gjelder. Dokumentasjonen for kvalifikasjonene kan foretaket gi ved \xc3\xa5 fylle ut rubrikker i Byggblankett 5159 Vedlegg til s\xc3\xb8knad om ansvarsrett der foretaket ikke har sentral godkjenning. Denne blanketten blir dermed vedlegg ogs\xc3\xa5 til bygges\xc3\xb8knaden. Dessuten skal denne blanketten ogs\xc3\xa5 ha vedlegg, bl.a. byggblanketten for referanseprosjekter._NEWLINE_Lokal godkjenning opph\xc3\xb8rer i, 1. januar 2016 (01-01.2016). og gj\xc3\xb8r det herved enklere og lettere for kommunen og sette igang arbeid, hvordan ordning det blir er ikke sikkert enda, fortsettelse f\xc3\xb8lger.'